הוועדה המסדרת, כנסת 23, פרוטוקול מספר 36, 2020-05-19 11:00

איתן גינזבורג: אני מתכבד לפתוח את ישיבת הוועדה המסדרת.

איתן גינזבורג: על סדר היום עומדת בקשה של << נושא >> חבר כנסת רם שפע להקדמת הדיון בשתי הצעות חוק, שהן למעשה אחת אבל פיצלנו אותה על מנת שזה יהיה מסודר, לפני קריאה טרומית: 1.

איתן גינזבורג: הצעת חוק-יסוד: הכנסת (תיקון – הפסקת חברות בכנסת של ח"כ המכהן כשר או כסגן שר) (פ/868/23); 2.

איתן גינזבורג: הצעת חוק הפסקת חברות בכנסת של ח"כ המכהן כשר או כסגן שר (פ/869/23).

איתן גינזבורג: << נושא >>

קריאה: יש הצעות לסדר, אדוני היושב-ראש?

איתן גינזבורג: לא, אין הצעות לסדר.

בועז טופורובסקי: מעבר להצעת החוק לסידור ג'ובים גם הייתה הסכמה על הצעת חוק לדמי אבטלה לעצמאים.

בועז טופורובסקי: הייתה הסכמה שיהיה עוד סעיף.

בועז טופורובסקי: למה לסדר ג'ובים אפשר ולתת דמי אבטלה אי אפשר?

בועז טופורובסקי: זו שאלה פשוטה.

איתן גינזבורג: תיכף אתן לך רשות דיבור.

איתן גינזבורג: השאלה תיכף תיענה בזכות הדיבור שלך.

בועז טופורובסקי: אין יותר מנותק מזה.

איתן גינזבורג: רם שפע, בבקשה.

רם שפע: בוקר טוב.

רם שפע: כפי שאתם רואים, מונח לפניכם חוק שתכליתו ברורה, למרות הדברים שאני מניח שבועז טופורובסקי יגיד אחר כך.

בועז טופורובסקי: ג'ובים – זה תכליתו הברורה, וזו הצעת החוק הראשונה שאתם מעלים בוועדה.

רם שפע: תכליתו ברורה, והיא לאור העובדה – גם בהקשר שלנו בכחול לבן, אבל באופן כללי – שאנחנו רוצים לכבד כמה שיותר את עבודת הכנסת, להתייחס אליה ברצינות.

בועז טופורובסקי: זה לכבד?

בועז טופורובסקי: זה הסיכומים בין קואליציה ואופוזיציה?

בועז טופורובסקי: עזוב אותך מסיכומים.

בועז טופורובסקי: מגבילים את הנושאים בישיבה הראשונה.

בועז טופורובסקי: זה לכבד את עבודת הכנסת?

בועז טופורובסקי: אין סיכומים.

בועז טופורובסקי: - - -

איתן גינזבורג: תן לרם שפע לדבר ואל תפריע.

בועז טופורובסקי: אתם לא עומדים בסיכומים.

איתן גינזבורג: תן לרם שפע לדבר ואחרי זה תדבר על מה שאתה רוצה, אבל תן לו לדבר ותכבד אותו לפחות.

בועז טופורובסקי: אני מכבד את רם שפע.

איתן גינזבורג: אז אל תפריע לו.

איתן גינזבורג: כל אחד ידבר בזמנו אבל תכבדו האחד את השני וכל אחד יגיד.

איתן גינזבורג: יש עמדות שונות.

קריאה: לכן יש הצעות לסדר.

קריאה: רם, תתייחס גם לדחיפות של הבקשה שלכם.

רם שפע: הדחיפות ברורה מאוד.

רם שפע: כפי שהתחלתי לציין לפני שבועז קטע אותי, אנחנו רוצים להתייחס ברצינות.

רם שפע: אני מניח שאתם גם כאופוזיציה, ובאופן כללי גם מי שצופה בנו, צריכים לשמוח שאנחנו מבינים שהכנסת צריכה לעבוד כפי שצריך וכל מפלגה יכולה לאפשר גם לשר שלה להתמקד בעבודתו בצורה מיטבית וגם לחברי הכנסת שלה לעשות את עבודת הכנסת בוועדות בצורה רצינית וטובה.

רם שפע: ברור שיש לכך גם דחיפות מכיוון שהכנסת צריכה להתחיל לתפקד, צריך להקים את הוועדות, וכדי שהן יוכלו לעבוד כפי שצריך, כולן כפי שצריך בחלוקה הוגנת בין הוועדות, צריך להתחיל את זה מהר.

רם שפע: זה נראה לי די פשוט.

רם שפע: מבחינתי ההסבר הזה מניח את הדעת באופן כללי על כל תפיסת החוק, גם על הדחיפות שלו וגם על המהות שלו.

קריאה: מה אומר החוק?

בועז טופורובסקי: דחיפות עבודת הכנסת?

רם שפע: בועז, לא דחוף לך לעבודת הכנסת?

בועז טופורובסקי: זה בערך 1.2 מיליון, זה בערך כמו המצביעים לכחול לבן.

איתן גינזבורג: אלכס קושניר, בבקשה.

אלכס קושניר: אתחיל במין אמירה כללית, שנושא הפרדת הרשויות הוא נושא מאוד מאוד חשוב, וחוק נורווגי הוא חוק מאוד חשוב.

אלכס קושניר: ולכן אני לא מבין איך אפשר להחיל את החוק כפי שכתוב פה, עם כל מיני הסתעפויות כאלה ואחרות.

אלכס קושניר: החוק הזה לא בא לאפשר לכנסת לעבוד, רם שפע.

אלכס קושניר: החוק הזה בא לכסות על הבושה של הקמת הממשלה הכי מנופחת במדינת ישראל.

אלכס קושניר: גם שרים וגם סגני שרים – בואו, תפטרו את סגני השרים, שיהיו חברי כנסת, ותפתרו את הבעיה.

אלכס קושניר: סגן שר מצד אחד לא יכול לחוקק, ומצד שני הוא לא חבר ממשלה.

אלכס קושניר: בשביל מה צריך אותו?

אלכס קושניר: זה דבר אחד.

אלכס קושניר: דבר נוסף שאני רוצה לומר, עוד לא התחלנו לעבוד כקואליציה ואופוזיציה ואתם כבר מפרים סיכום.

אלכס קושניר: היה סיכום ברור מאוד של שתי הצעות חוק שעולות לפטור מחובת הנחה, האחת היא הצעת החוק המטורללת הזאת, והשנייה היא הצעת חוק דמי אבטלה לעצמאים.

אלכס קושניר: אני חושב שהחוק בעניין דמי אבטלה לעצמאים הרבה יותר חשוב מזה שמונח בפנינו, כי במקום לסדר ג'ובים לחברים שלכם שממתינים ברשימה ולאפשר לשרים ללא תיק שלכם להתעסק בשום דבר, בואו רגע נתחיל להתעסק בחיים האמיתיים ובאנשים שנמצאים בחוץ ומחכים שאולי סוף סוף הממשלה הזאת והכנסת הזאת תתחיל לעזור להם.

אלכס קושניר: לכן אני הולך להתנגד לפטור מחובת הנחה כי אני לא מבין למה הדחיפות של זה גבוהה יותר מהדחיפות של הצעת חוק דמי אבטלה לעצמאים.

אלכס קושניר: אני חושב שאתם ממשיכים בצביעות שלכם ובהתעסקות בתוך עצמכם, במקום סוף-סוף להתחיל להתעסק באנשים.

אלכס קושניר: זהו, הקמתם ממשלה שמנה, מנופחת.

אלכס קושניר: בואו עכשיו תתחילו לעסוק באנשים ולא בסידור עבודה האחד לשני.

איתן גינזבורג: תודה רבה.

איתן גינזבורג: עוזי דיין, בבקשה.

עוזי דיין: קודם כול, החוק הנורווגי במצב שנוצר הוא הכרחי.

עוזי דיין: צריך לחוקק אותו כמה שיותר מהר.

עוזי דיין: אם יש הערות לגופו של החוק אז נשמח לשמוע.

איתן גינזבורג: רק על הפטור עכשיו.

עוזי דיין: הפטר מחובת הנחה, אבל זה דבר שצריך אותו, וצריך אותו מהר במצב שנוצר.

אחמד טיבי: אולי נציע הצעת חוק כזאת כי זה חוזר על עצמו.

איתן גינזבורג: עוזי, אני מתנצל על העיכוב.

איתן גינזבורג: פשוט היינו צריכים לסגור כמה דברים מול האופוזיציה ולכן התעכבתי.

אלכס קושניר: ומה סגרתם?

אלכס קושניר: שום דבר.

איתן גינזבורג: הקפדתי שאף אחד לא יפריע לך אז בואו נכבד את עוזי.

אם היו לו עוד חמש דקות הוא היה סוגר...

עוזי דיין: גם קריאות הביניים לא עוזרות הרבה מבחינת היעילות של הדיון.

עוזי דיין: דבר אחרון, ראיתי שלמשל בוועדת החוץ והביטחון, שאני חבר בה, יש מחיצות שמאפשרות שכולם ישבו בחדר אחד.

עוזי דיין: זה קל להתקנה, זה קל להסרה.

איתן גינזבורג: הם יתקינו את זה בכל הוועדות.

איתן גינזבורג: פשוט לא הספיקו להגיע לכאן.

אלכס קושניר: בכיתות בבית ספר גם יש מחיצות בין הילדים שלומדים עכשיו בכיתות מלאות?

אלכס קושניר: מה הסיפור הזה?

איתן גינזבורג: תודה רבה עוזי.

איתן גינזבורג: חבר הכנסת יעקב אשר.

אני מוותר לעופר כסיף שידבר קודם.

עופר כסיף: תודה.

עופר כסיף: אני רוצה להמשיך את הדברים שאמר חבר הכנסת קושניר, לחזק אותם ולהחריף אותם.

עופר כסיף: מה שנעשה פה זה דבר מטורף לגמרי.

מכלוף מיקי זוהר: שיתוף הפעולה הוא - - -

אלכס קושניר: מיקי, בואו נפתח את הסיכומים שלך מול הרשימה המשותפת.

מכלוף מיקי זוהר: בבקשה, בוא.

אלכס קושניר: יאללה.

אחמד טיבי: נא לעדכן אותי בסוף.

אלכס קושניר: מה הבטחתם?

אלכס קושניר: איזו ועדה הם יקבלו?

אלכס קושניר: איזו ועדה יקבל אחמד טיבי?

מכלוף מיקי זוהר: כלום.

אלכס קושניר: שום דבר?

אלכס קושניר: בואו נראה אם לא קורה שום דבר, בסדר.

איתן גינזבורג: חבר הכנסת קושניר תודה, חבר הכנסת זוהר, אתה גם קרוב אליי וגם מפריע לי.

איתן גינזבורג: עופר, בבקשה.

עופר כסיף: הצעת החוק הזאת מבחינת תוכנה היא מבזה, היא יריקה בפרצוף של הציבור בכלל, ולצורך העניין, בהמשך לנבזיות של הקואליציה ומה שעשתה עם ההסכמה איתה לגבי פטור מהנחה לחוק דמי אבטלה לעצמאים, אם הצעת החוק היא בכללה יריקה בפרצוף של הציבור הכולל, היא יריקה עוד יותר גדולה בפרצוף של העצמאים, שנמצאים לא רק בפני שוקת שבורה אלא בפני חיים שבורים ולב שבור.

עופר כסיף: פשוט מבזה שמה שהממשלה הזאת והקואליציה מתחילתה עושה זה שלא מספיק שהיא ניפחה את עצמה ולא מספיק שהיא גנבה וגזלה מן הקופה הציבורית אלא היא מבקשת לעשות את זה עוד יותר.

עופר כסיף: שימו לב ל"היגיון" במירכאות שעומד מאחורי החוק והבקשה לפטור מהנחה.

עופר כסיף: אדבר בגוף ראשון כאילו אני רחמנה ליצלן חס וחלילה חלק מן הקואליציה: מאחר ואנחנו הפכנו את רוב הכנסת לממשלה אז אנחנו צריכים עכשיו גם להשקיע ולהרחיב את הכנסת.

עופר כסיף: זאת אומרת, במקום להגיד שיצמצמו את הממשלה ויצמצמו את הקואליציה ועל ידי כך גם יחסכו בכספים וגם יהפכו את הממשלה ליותר יעילה, בלי להיכנס כרגע לתוכן של המדיניות המתוכננת שלה.

עופר כסיף: מה עושים במקום זה?

עופר כסיף: ניפחנו את הממשלה, ננפח גם את הכנסת.

עופר כסיף: זה הפתרון?

עופר כסיף: איזה מין שטויות אלה?

עופר כסיף: לנפח את הכנסת במובן הזה – וזה כמובן דורש עוד כספים – שיכניסו חברי כנסת במקום שרים.

עופר כסיף: תצמצמו את מספר השרים.

איתן גינזבורג: תודה רבה חבר הכנסת כסיף.

איתן גינזבורג: חבר הכנסת יעקב אשר.

אדוני היושב-ראש, תודה רבה.

צר לי שאני צריך לחלוק על דברי קודמיי אבל אני רוצה לדייק.

מיקי, אתה מפריע.

אני חושב שחשוב שתשמע את מה שאני אומר, מיקי, כי יש דברים שצריך לומר אותם באמת.

זה שאופוזיציה צריכה להתנגד לדבר כזה, אנחנו כולנו מבינים.

אבל אני רוצה לומר רק דבר אחד.

החוק הזה הוא חוק חשוב, ואני אסביר.

ולא רק שאני אסביר אלא אני שעומד כאן בפניכם ומדבר, אני העד לעניין הזה, כמה זה חשוב.

בקדנציה הקודמת חוקק החוק הנורווגי כהוראת שעה, כי רצו לראות באמת איך זה עובד.

בואו נגיע למסקנות איך זה עבד.

אני אומר לכם, זה לא רק אני, זה היה שולי מועלם ועוד כמה חברי כנסת.

קריאה: יוליה מלינובסקי העלתה את זה.

יוליה מלינובסקי שנכנסה.

אלכס קושניר: לא אמרתי ש- - -

איתן גינזבורג: תן לו לדבר.

איתן גינזבורג: הוא אומר רק את דעתו, לא את דעתך.

איתן גינזבורג: תן לו לדבר.

אלכס קושניר: אין בעיה, אבל הוא מזכיר את שמות חבריי ואני חייב להגיב.

אלכס קושניר: יש האשמות.

על גוף הצעת החוק נדבר כשזה יגיע לוועדות.

אני מדבר עכשיו על נחיצות החוק.

אלכס קושניר: תדבר על דחיפות עכשיו.

אלכס קושניר: מה דחוף?

ודחיפות.

אני אומר דבר אחד ואציג את זה כדוגמה: אנחנו פעלנו בכנסת האחרונה כשהיו שרים וסגני שרים מתוך הרשימה שעסוקים במשרדיהם.

אנחנו רוצים שהם יהיו עסוקים במשרדיהם.

הייתי חבר פעיל מאוד בוועדת הכלכלה ובוועדת הפנים, הייתי יושב-ראש ועדה לבטיחות בדרכים, עשינו דברים ענקיים וטובים ביחד: שולי מועלם העבירה פה חקיקה עצומה בוועדות הכנסת; יוליה מלינובסקי נכנסה בסערה לכנסת ועשתה דברים נהדרים.

רבותי, תסתכלו במכון לדמוקרטיה, המלצה מפורשת של המכון לדמוקרטיה בעניין החוק הנורווגי, בלי קשר לגודלה של הממשלה, ובוודאי על אחת כמה וכמה כשהממשלה היא גדולה.

איתן גינזבורג: המכון הישראלי לדמוקרטיה בעד להגדיל את מספר חברי הכנסת בכלל, בלי קשר לחוק הנורווגי.

נכון.

עופר כסיף: זה משהו אחר.

בסופו של יום עבודת הוועדות היא עבודה חשובה וככל שיהיו חברי כנסת עסוקים בעניין הזה זה יהיה נכון.

אני רוצה לומר שישראל ביתנו גם תמכה אז בחוק הזה.

אלכס קושניר: זה החוק הכי דחוף עכשיו?

אלכס קושניר: חבר הכנסת אשר, זה החוק הכי דחוף שיהיה הראשון בממשלה הזאת?

החוק הזה היום הוא לא דחוף, הוא אמרג'נסי.

כדי שאפשר יהיה לחוקק חוקים - - -

אלכס קושניר: אתה אומר לכל אזרחי ישראל שזה החוק הכי דחוף.

אני לא יודע כמה חוקים הספקת לחוקק בכנסת הקודמת-קודמת שנמשכה תקופה קצרה, תקופה אחת ארוכה ואחר כך קצרה, אבל אני הספקתי.

אם אתה רוצה להגיע לחקיקה על העצמאים, שיש עליה קונצנזוס רחב מאוד, אם אתה רוצה להגיע לחקיקה בעניין האנשים שנפגעו כרגע מאיבוד עבודתם וכולי, אתה צריך פה חברי כנסת שיעבדו כתף אל כתף למען הדברים האלה.

לכן את הסיפור הזה של הפרוצדורה – כפי שקרא לזה איתן כבל – צריך לסיים.

לכן הממשלה צריכה שיהיו עוד חברי כנסת, נקודה, ויפה שעה אחת קודם.

איתן גינזבורג: תודה רבה לחבר הכנסת אשר.

איתן גינזבורג: חבר הכנסת טופורובסקי.

בועז טופורובסקי: לכל מי שצופה בנו עכשיו בשידור, אני רוצה להסביר מה קרה.

בועז טופורובסקי: בעצם הייתה אתמול הסכמה.

בועז טופורובסקי: באה הקואליציה החדשה, הממשלה החדשה ואמרה: יש לנו חוקים שדחוף לנו להעביר בהקדם ובשביל זה לקדם פרוצדורות, שנוכל להעביר את זה מהר, שלא יעברו ימים.

בועז טופורובסקי: אמרנו: יש להם חוקים דחופים, מעולה, גם לנו יש.

בועז טופורובסקי: ואז הייתה הסכמה בבית הזה – בלי קשר לממשלה, בלי קשר לשום דבר, זה עצמאות הכנסת – הסכמה שהקואליציה תביא חוק והאופוזיציה תביא חוק, כל אחד מה שדחוף לו.

בועז טופורובסקי: החליטה הקואליציה שהחוק הכי דחוף לה הוא החוק הנורווגי שעכשיו אנחנו מדברים עליו, זאת אומרת לסדר עוד תפקידים ועוד ג'ובים לעוד אנשים שלא קשה להם בחיים; ובאה האופוזיציה, אנחנו, ואמרנו: הכי דחוף לנו עכשיו לחוקק בעניין דמי אבטלה לעצמאים, זה הכי דחוף לנו.

איתן גינזבורג: אגב, זה לא ממש נכון.

איתן גינזבורג: הייתי נוכח בישיבת ההסכמות.

איתן גינזבורג: זו לא הייתה ההסכמה.

איתן גינזבורג: תיכף אגיד מה ההסכמה שבאמת הייתה שם בחדר.

בועז טופורובסקי: 74,972 עצמאים נמצאים בקשיים.

בועז טופורובסקי: זה מוביל לכך שיש 26.36% מובטלים, מעל 1.2 מיליון איש מובטלים במדינת ישראל.

בועז טופורובסקי: עכשיו באה הקואליציה ואמרה: זה לא דחוף לה מספיק.

בועז טופורובסקי: דחוף לה יותר החוק הנורווגי, לדאוג שיהיו עוד חברי כנסת.

בועז טופורובסקי: אנחנו אמרנו: זה דחוף לנו.

בועז טופורובסקי: הנה אנחנו מגיעים לישיבה היום ואנחנו רואים שאת החוק הנורווגי מביאים לכך שהוא יחוקק מהר ואילו את החוק על דמי אבטלה לעצמאים לא מביאים.

בועז טופורובסקי: תשאלו למה – אפשר לשאול אולי את שר הכלכלה שהבטיח שהוא יקדם דמי אבטלה לעצמאים, או את שר האוצר, או את ראש הממשלה, או את ראש הממשלה החלופי, או אני לא יודע מי.

בועז טופורובסקי: אבל הם אומרים: למה לא?

בועז טופורובסקי: כי הם לא רוצים שזה יחוקק מהר על ידי חברי הכנסת.

בועז טופורובסקי: הם רוצים שזה יהיה הישג של הממשלה החדשה, ובשביל שזה יהיה הישג זה ייקח עוד שלושה חודשים ועוד שלושה–ארבעה חודשים עד שהעצמאים יפשטו את הרגל, שהאנשים ייצאו ויהיו בלי פרנסה.

בועז טופורובסקי: זה מה שנאמר עכשיו.

שלמה קרעי: בועז, אתה כל כך עוסק בעצמאים – אנשים קיבלו דמי אבטלה.

בועז טופורובסקי: אני חתמתי איתך גם על בקשה לפטור מחובת הנחה ולקידום הדברים האלה.

בועז טופורובסקי: אנחנו צריכים להוביל את זה יותר מהר.

בועז טופורובסקי: שלא יהיה ספק, אני חושב שכנסת צריכה להיות עם חברי כנסת מתפקדים, אבל הסיבה שחסרים לקואליציה חברי כנסת היא מלכתחילה בגלל החטא הזה של ממשלה עם 36 שרים ואולי גם עד עוד 18 סגני שרים.

בועז טופורובסקי: החטא הזה לא סתם קרה, לא סתם חסרים חברי כנסת, כי כל חברי הכנסת הופכים להיות שרים אז חסרים חברי כנסת.

בועז טופורובסקי: זה לא הגיוני.

בועז טופורובסקי: בינתיים.

בועז טופורובסקי: מה בעצם אומרת הקואליציה?

בועז טופורובסקי: החוק הכי חשוב לה, הכי מהיר והכי דחוף זה להכניס עוד אנשים מקורבים להיות חברי כנסת.

בועז טופורובסקי: כל שאר הדברים, מעל מיליון המובטלים, 75,000 העצמאים שנמצאים בקשיים - - -

מכלוף מיקי זוהר: אבל שמעתי שמתווסף ליש עתיד חבר.

מיכל (מיקי) חיימוביץ': אתה רוצה לספר לנו משהו?

בועז טופורובסקי: כל זה לא מעניין את הקואליציה.

בועז טופורובסקי: לא רק שהממשלה מנותקת, זו הקואליציה המנותקת ביותר.

בועז טופורובסקי: אני לא יודע איך אתם אומרים לכל אותם אנשים, איך אתם דואגים לאנשים שיהיה להם אוכל, איך אתם דואגים להם.

איתן גינזבורג: אנחנו ועדת הכנסת ולא ועדת הכספים.

איתן גינזבורג: אל תצעק.

איתן גינזבורג: אני רוצה להגיד לך משהו לגבי ההסכמה שהייתה אתמול.

מכלוף מיקי זוהר: אתה מוותר על חבר הכנסת של יש עתיד?

איתן גינזבורג: אתמול בהסכמה אצל יושב-ראש הכנסת, מכיוון שאנחנו חלק מהרכבת הממשלה ותפקוד הכנסת, ביקשנו להביא את החוק הנורווגי.

איתן גינזבורג: אמר יושב-ראש הכנסת שהוא יתיר, מכיוון שיש כרגע אמברגו על הצעות חוק, כי נהוג שחודש אחרי הקמת הממשלה לא מגישים הצעות חוק פרטיות, לפנים משורת הדין הוא מאפשר, אם הקואליציה תרצה להגיש הצעת חוק אז שגם האופוזיציה תגיש הצעת חוק ביום רביעי ברמה הפרטית.

איתן גינזבורג: לא דובר על כל הצעת חוק.

איתן גינזבורג: הוא לא יכול להתחייב בשמי למשל להעלות נושאים בפטור כי זה פררוגטיבה של יושב-ראש הוועדה ולא של יושב-ראש הכנסת.

איתן גינזבורג: לא דובר בכלל בדיון על נושא הפטורים, הפטורים בכלל לא עלו.

איתן גינזבורג: ההנחה הייתה שאם ההנחה של 45 יום תעבור אז אפשר יהיה להגיש את זה למרות שלא עבר החודש הזה.

איתן גינזבורג: זה סוכם.

איתן גינזבורג: לכן כל סיפור המעשייה שסיפרת פה עכשיו הוא נחמד לתקשורת ולחברים שלך בפייסבוק אבל הוא לא קשור לדיון שהיה אתמול בוועדה.

בועז טופורובסקי: אדוני יושב-ראש הוועדה, אתה לא תגיד לנו מה להעלות.

איתן גינזבורג: ולגבי הצעת החוק בעניין העצמאים – אני חושב שאין פה אחד שחושב שלא צריך לטפל בהם.

איתן גינזבורג: נכנס אתמול שר אוצר לתפקידו.

איתן גינזבורג: זה הצעת חוק סופר חשובה, אבל תקציבית בצורה מאוד מאוד משמעותית.

איתן גינזבורג: הממשלה צריכה להבין אותה, לראות מה מדובר בה.

איתן גינזבורג: הם יביאו פתרון לעצמאים, הם מטפלים בהם.

איתן גינזבורג: אני חושב שצריכה להיות החלטת ממשלה.

עופר כסיף: איזה פתרון?

עופר כסיף: המשבר נמשך כבר שלושה חודשים.

איתן גינזבורג: לתת לממשלה את הזמן המועט אפילו לראות איך אפשר לטפל בהצעת החוק הזאת, כי הממשלה רק הוקמה.

בועז טופורובסקי: למה לא לתת - - - יותר זמן בשביל שהם יוכלו לנשום?

איתן גינזבורג: חבר הכנסת יואב סגלוביץ', בבקשה.

יואב סגלוביץ': אגיד כמה דברים כלליים.

יואב סגלוביץ': זה עוד פעם סימפטום, שהופכים אילוץ לאידיאולוגיה והופכים תקלה לתפיסת עולם.

יואב סגלוביץ': זה בערך מה שאנחנו רואים פה.

מכלוף מיקי זוהר: אתה תמיד מדבר בסיסמאות.

יואב סגלוביץ': הסיסמאות שלי טובות.

יואב סגלוביץ': תאמץ כמה מהן.

מכלוף מיקי זוהר: אחשוב על זה.

יואב סגלוביץ': תחשוב על זה ואולי תרוויח.

יואב סגלוביץ': אין לי זכויות יוצרים, אתה יכול לגנוב את זה מעכשיו.

יואב סגלוביץ': הופכים אילוץ לאידיאולוגיה ותקלות לתפיסת עולם.

שלמה קרעי: נכון, תתמודד עם העובדות, יואב, לא רק לזרוק סיסמאות.

עופר כסיף: אדון קרעי, תתמודד טוב-טוב עם העובדות שכתובות, מה המכון הישראלי לדמוקרטיה אומר.

שלמה קרעי: העובדות הן שיש - - -

איתן גינזבורג: אני מבקש לתת ליואב סגלוביץ' לדבר.

יואב סגלוביץ': אני אומר שוב, אני חוזר על מה שאני אומר גם אם זה מפריע לאנשים: הופכים פה תקלה לאידיאולוגיה.

יואב סגלוביץ': שאלת החוק הנורווגי – יישומו, באיזה היקפים, האם כל הממשלה או חלק מן הממשלה, מה הכנסת מול הממשלה – היום אנחנו נמצאים במצב שונה, שאנחנו נמצאים בממשלה שיש לה כנסת ולא באמת בכנסת פעילה אמיתית גם אחרי זה.

יואב סגלוביץ': רוצים דוגמה?

יואב סגלוביץ': ההסכם הקואליציוני קובע מי יהיה בוועדה למינוי שופטים, יש לנו את השם כבר, קוראים לה אוסנת מארק.

יואב סגלוביץ': שומו שמיים, מה יהיה אם היא לא תוכל להיכנס פנימה ולהיות בוועדה למינוי שופטים?

יואב סגלוביץ': הכול פה ערבוביה וסלט אחד גדול ללא קשר לחוק הנורווגי, חשיבותו, באילו היקפים.

יואב סגלוביץ': ואני מסכים, צריך לעשות דיון.

יואב סגלוביץ': בוועדה שאתה תהיה בראשה אולי צריך לעשות דיון, אולי חוק נורווגי צריך תמיד בממשלה שקמה עם X שרים, 18 או 20 שרים, שכולם מתפטרים והכנסת עובדת פול-טיים, יכול להיות.

יואב סגלוביץ': אבל זה תקלה ואידיאולוגיה.

יואב סגלוביץ': זה לא סיפור אידיאולוגי פה ולא סיכול של צורך, כי ממנים פה אנשים על מנת שיעבדו בממשלה ולא יעבדו בכנסת וזה הסיפור הקשה.

יואב סגלוביץ': לעצם העניין הנוסף, עלה פה משהו, היה צריך לדון פה היום לא בסיפור העצמאים כולו.

יואב סגלוביץ': דמי אבטלה לעצמאים – זה היה הסיכום.

יואב סגלוביץ': אנשים היום, ואני יודע גם מוועדת הקורונה, לא קיבלו.

יואב סגלוביץ': יש פה עצמאים שנזרקים הצידה לאורך זמן.

יואב סגלוביץ': אם לא היה פה את הקטע הפוליטי של איך זה ייראה שהממשלה מביאה הצעת חוק פרטית – הצעה פרטית, לא של הממשלה, צריך את רם שפע כדי להביא הצעת חוק פרטית – ומדברים על הסיפור הזה בהצעת חוק פרטית, ומצד שני לא מדברים על דמי אבטלה – לא על סיפור העצמאים אלא על דמי אבטלה לעצמאים.

יואב סגלוביץ': כל מי שבחדר הזה, אני יודע את זה, בעד הסיפור הזה.

יואב סגלוביץ': וזה משיקולים בלתי ענייניים, שחס וחלילה הדבר הזה לא יעלה מצדה של האופוזיציה.

יואב סגלוביץ': לא מעניין פה אף אחד מה קורה באמת בסיפור של העצמאים, מעניין הרבה יותר שאוסנת מארק תהיה חברת כנסת.

יואב סגלוביץ': משפט אחרון, אני רוצה להכריז פה שאני בניגוד עניינים ולכן אני נזהר.

מכלוף מיקי זוהר: דרך אגב, אחלה אוסנת מארק.

יואב סגלוביץ': זה חשוב לגבי העניין וחשוב לי שהכנסת תדע שאני גם נמצא פה בניגוד עניינים.

יואב סגלוביץ': מיקי זוהר, אנחנו שכנים בקומה ארבע ביציע הציבור ואני אומר לכם: הולך להיות לי צפוף מדי וקר מדי ולא נעים עם כמות חברי הכנסת.

מכלוף מיקי זוהר: קר באופוזיציה, אני יודע, קר שם.

יואב סגלוביץ': אתה יושב לידי, יהיה לך קר למעלה על יד המזגן.

יואב סגלוביץ': מדוע אני אומר שיש ניגוד עניינים?

יואב סגלוביץ': כבר נגמר המקום מרוב תפקידים.

מכלוף מיקי זוהר: קר מאוד, היה קשה מאוד.

מכלוף מיקי זוהר: היה לי קר.

יואב סגלוביץ': מיקי זוהר, בוא, אתה טוב בהומור אז תקבל אולי בדיחה ממני קצת על חשבונך, פעם אחת תדעו גם לספוג הומור.

יואב סגלוביץ': הגדלתם את זה כל כך שהשלב הבא – צריך פה להרחיב את המליאה כי המקום היחיד שבו לא תיפסק הקורונה זה במליאה כי אין מקום, פיצצתם את המקום הזה.

איתן גינזבורג: תודה לחבר הכנסת סגלוביץ'.

איתן גינזבורג: חבר הכנסת יעקב אשר.

תן לי 20 שניות בפינה "הארכיון לא שוכח", ברשותך.

בשנת 2014 העלה חבר הכנסת גילאון הצעת חוק בנושא דמי אבטלה לעצמאים.

היינו ביחד אז באופוזיציה.

זה עלה לוועדת שרים לענייני חקיקה ומשרד האוצר התנגד לזה.

שר האוצר היה לפיד.

דווקא מאיר כהן כן רצה.

אני יכול להראות לך ציטוטים שלמים.

מכלוף מיקי זוהר: - - -

בסוף דחו את זה ל-60 יום.

אתה מכיר את הקבורה של 60 יום של החלטות.

מי שרוצה את המסמכים של זה מוזמן להגיע אליי אחרי הישיבה ולקבל את זה.

בועז טופורובסקי, לפני שאתה מתלהם על העצמאים, שאנחנו לא דואגים להם, לא ראיתי את יאיר לפיד בשום ועדה בקדנציה הקודמת לדיון על העצמאים, בשום מקום שבו דנו על העניין הזה, אז אל תבלבלו את המוח.

מיכל (מיקי) חיימוביץ': עשיתי סרט על העצמאים לפני כמה שנים.

מיכל (מיקי) חיימוביץ': תאמין לי, הנושא היה מאוד אקטואלי גם אז, בועז.

בועז טופורובסקי: בהחלט.

בועז טופורובסקי: תראו מה אני הצבעתי.

בועז טופורובסקי: הייתי אז חבר כנסת.

שלמה קרעי: התייעצת עם יאיר לפיד לפני שהעלית פה אש וגופרית?

בועז טופורובסקי: אני מבקש התייעצות סיעתית.

מכלוף מיקי זוהר: תיכף נתייעץ פה ביחד.

מכלוף מיקי זוהר: יואב, רציתי להגיד רק הערה אחת.

מכלוף מיקי זוהר: יש לנו מזל לאור ההערה שלך, על החשש הגדול מפני הצפיפות בכנסת, שנמצא חיסון לקורונה.

מכלוף מיקי זוהר: הנה, יש לך כבר בשורה טובה.

קריאה: כבר הודיעו?

מכלוף מיקי זוהר: הבנתי שבקרוב מאוד.

שלמה קרעי: עוברים לפאזה של ניסוי בבני אדם.

מאיר כהן: אדוני היושב-ראש, אני רוצה להגיד רק הערה אחת קטנה ובזה אסיים.

מאיר כהן: יש פה אנשים שמייצגים את דעותינו.

מאיר כהן: באשר להערת היושב-ראש איתן גינזבורג שיושב כאן

מאיר כהן: לגבי מה דובר אתמול בהסכמות על חוק שממתין 45 ימים – חבריה, זה לא היה.

מאיר כהן: אני לא יודע איך הוא הבין את זה, אבל בוודאי היועצת המשפטית של הכנסת וכל מי שישב שם הבין בדיוק מה היה.

מאיר כהן: לכן חשוב להגיד את זה לפרוטוקול.

מאיר כהן: לא משנה, אני יודע לדבר עם יושב-ראש הכנסת, אנחנו יודעים להבהיר את הדברים, אבל זה לא מה שנאמר.

מאיר כהן: אתמול נאמר בהגינות יוצאת דופן שאם אנחנו כקואליציה מביאים פטור להצעת החוק הנורווגי בואו תחשבו על הצעת חוק של האופוזיציה שתובא בפטור.

מאיר כהן: הבאנו.

מאיר כהן: כנראה תפוח האדמה הלוהט הזה מעורר הרבה התרגשויות.

מאיר כהן: בנוסף לכל מה שאמרתם, יהיו תמיד ויכוחים.

מאיר כהן: יש מילה חשובה שתמיד צריכים לקחת אותה בחשבון, והיא העיתוי, זה הכול.

שלמה קרעי: אופוזיציה.

מאיר כהן: לא, תאמין לי שלא.

מאיר כהן: כשהייתי בקואליציה הרבה פעמים אמרתי: לא מצביע, קמתי והלכתי, בניגוד למה שחייבו אותי.

מאיר כהן: אמרתי: לא מצביע.

מאיר כהן: הבנתי שלמחרת אתה צריך לעשות חשבון עם עצמך.

שלמה קרעי: אתה אומר שאתה חריג בנוף.

מאיר כהן: מה שאתמול הצעתי ואמרתי ליריב לוין, שאני מכבד אותו מאוד ואני שמח שהוא יושב-ראש הכנסת, תאמינו לי, מעומק ליבי אני אומר את זה, הוא אדם שיודע לכבד את הכנסת, הוא מבין מה המשמעות.

מאיר כהן: אמרתי שהיה אפשר לדחות את זה לעוד שבוע–שבועיים.

מאיר כהן: העיתוי לפעמים משחק תפקיד.

מאיר כהן: העיתוי גם גורם לך, רם שפע, וגם למיקי זוהר וגם לי וגם לכל אחד מאיתנו להתגרד באי-נוחות.

מאיר כהן: כשאנחנו יוצאים החוצה ורואים את החבר'ה האלה ואנחנו יודעים שאנחנו מוסיפים – זה מה שרציתי להגיד.

מאיר כהן: תודה רבה.

מאיר כהן: אתה אומר את זה עכשיו בכדי לקבל ממני מחמאה?

מאיר כהן: מיקי, אתה יודע שהתווכחנו המון אבל איתך כשסוגרים משהו זה סגור.

מאיר כהן: הלוואי ועם כולם יהיה אפשר לסגור כמוך.

מכלוף מיקי זוהר: לא הייתי מעורב ולכן אי אפשר לבוא אליי בטענות.

מכלוף מיקי זוהר: תודה רבה.

מכלוף מיקי זוהר: שלמה קרעי, בבקשה.

שלמה קרעי: אדוני היושב-ראש, יש לי הצעה לסדר למעשה.

שלמה קרעי: אם מדברים על פטור מחובת הנחה להצעת חוק דמי אבטלה לעצמאים – אגב, אפתח סוגריים: כולנו כאן בעד העצמאים.

שלמה קרעי: אם בועז טופורובסקי דיבר לפני כן על חירום ולא חירום, אז העצמאים בגלל שזה מצב חירום כן קיבלו סוג של דמי אבטלה לתקופה הזאת, באותם סכומים של דמי אבטלה, עד סכום של 10,500 שקל, כמו התקרה שיש על דמי אבטלה לשכירים.

שלמה קרעי: מבחינה נקודתית, הפלסטר הזה ישנו, וכמובן צריך לעבוד כמה שיותר מהר כדי שהדבר הזה ייכנס לחקיקה ושיהיו דמי אבטלה לעצמאים.

שלמה קרעי: אני בעד באופן אישי.

קריאה: סליחה, הסוגיה של חמישה ימים נפתרה כבר או לא?

שלמה קרעי: עדיין לא.

שלמה קרעי: גם זה נמצא בהצעת חוק שהגשנו.

שלמה קרעי: יש הרבה הצעות חוק שהגשנו.

בועז טופורובסקי: גם שכירים בעלי שליטה.

שלמה קרעי: הכול הכנסנו בהצעות חוק נפרדות.

שלמה קרעי: הצעת החוק שאני חושב שהייתה הכי קריטית, ולכן גם שגית אפיק, היועצת המשפטית, בזמנו עזרה לנו שהיא תיכנס מהר מאוד ותקבל מספר (פ/), וגם יריב לוין וגם משה כחלון שר האוצר, כולם נתנו את האישור שההצעה הזאת תעלה לפטור מחובת הנחה כבר לפני חודש.

בועז טופורובסקי: אנחנו נתמוך בזה.

בועז טופורובסקי: אפשר להעלות את זה בתהליך החקיקה.

אחמד טיבי: הוא חליפי.

שלמה קרעי: אדוני היושב-ראש, דיברתי על הצעת החוק שב-24 באפריל, לפני חודש בדיוק הגשנו בקשה לפטור מחובת הנחה, בקונצנזוס חוצה מפלגות, על הנושא של התזרים, שבנקים יחויבו לתת הקפאה של תשלומי הלוואות עד חצי שנה לעסקים ולמשקי בית.

שלמה קרעי: בעקבות הצעת החוק הזאת בנק ישראל עשה קצת סדר, נתן למשקי בית כשיש חובה, אבל לעסקים זה לא כל כך חובה.

שלמה קרעי: זה הצעת חוק שנוגעת לכך שעדיין הרבה עסקים, כפי שכולנו יודעים, קורסים ונאנקים תחת העול הזה.

שלמה קרעי: אני לא יודע אם יש לך סמכות, אדוני היושב-ראש, אבל יכול להיות שאפשר להביא גם את זה לפטור מחובת הנחה.

שלמה קרעי: זה מחכה כבר חודש על שולחנו של ניסנקורן, עבר את כל האישורים, זה עבר מעין ועדת שרים לענייני חקיקה, את יריב לוין ואת משה כחלון ואת כולם, וזה פשוט נתקע על השולחן של ניסנקורן כבר חודש שלם, אני לא יודע למה.

שלמה קרעי: ביזיון שכבר חודש זה מחכה.

שלמה קרעי: אני רוצה שזה יקבל מענה לפני שיעברו 45 ימים כי באמת לא נשאר עוד זמן.

בועז טופורובסקי: אני תומך בהצעה.

בועז טופורובסקי: זה יכול לתת זמן לממשלה לפתור את כל הבעיות.

איתן גינזבורג: כאשר כל אחד מדבר בזכות הדיבור שלו ולא מפריעים לו זה דיון יותר ענייני, יותר מעניין ויותר אפקטיבי, וגם יותר קצר.

איתן גינזבורג: בבקשה, אחמד טיבי.

אחמד טיבי: תודה רבה אדוני היושב-ראש והיושב-ראש החליפי.

אחמד טיבי: אני חוזר על מה שאמר מאיר כהן.

אחמד טיבי: הייתה הבנה על פטור אחד מול פטור אחד.

אחמד טיבי: כל אחד בחר את החוק החשוב לו.

אחמד טיבי: אתם בחרתם בחוק הנורווגי והאופוזיציה בחרה בדמי אבטלה לעצמאים, 1.2 מיליון מובטלים, 26% אבטלה.

אחמד טיבי: אני חושב שזה החוק החשוב ביותר שצריך להציג כיום בגלל המספר הגדול של המובטלים.

אחמד טיבי: בסופו של דבר שמתם רגל לבקשה שלנו כאופוזיציה לפטור מחובת הנחה.

אחמד טיבי: זה המסר שאתם שולחים לציבור.

אחמד טיבי: אין לי עמדה עקרונית נגד או בעד החוק הנורווגי, הוא לא מעניין אותי.

אחמד טיבי: אני אף פעם לא אהיה בממשלה ולכן זה לא מעניין אותי.

מכלוף מיקי זוהר: כמעט זה קרה.

מה יש לך נגד נורווגיה?

עופר כסיף: החוק הנורווגי הוא לא נורווגי, דרך אגב.

אחמד טיבי: תיכף אתייחס לנורווגיה.

אחמד טיבי: אבל רק השבוע קמה הממשלה המנופחת הזאת והופ: דבר ראשון חוק נורווגי.

אחמד טיבי: בנורווגיה קם העם היהודי, מגילת העצמאות 2020.

אחמד טיבי: זה הדבר הראשון שאתם מביאים לכנסת, חוק נורווגי?

זה שאתה מתחיל לצטט את הרצל, זה התקדמות.

שלמה קרעי: זה כדי שלא יהיה לכם רוב בוועדות, טיבי.

אחמד טיבי: והדבר הראשון שאתם מסכלים זה דמי אבטלה לעצמאים?

אחמד טיבי: אגב, אינפורמטיבית: לפי החוק הזה כמה מיש עתיד נכנסים וכמה מכחול לבן?

אחמד טיבי: הציבור רוצה לדעת.

אחמד טיבי: הציבור התקשר אליי והוא רוצה לדעת.

איתן גינזבורג: נדע כשיתחילו הדיונים בהצעת החוק.

אחמד טיבי: אמיתית, כמה נכנסים מכל סיעה?

איתן גינזבורג: כשית

איתן גינזבורג: חילו הדיונים על הצעת החוק נדע.

שלמה קרעי: חברי הכנסת מיש עתיד מתנגדים.

קריאה: אני רוצה לראות שהם יתנגדו, זה יהיה מעניין.

שלמה קרעי: צריך לאפשר להם את האופציה.

מכלוף מיקי זוהר: החוק הנורווגי בסופו של יום נועד ליצר כנסת הרבה יותר עובדת והרבה יותר פעילה.

מכלוף מיקי זוהר: זה מטרת-העל שלו.

מכלוף מיקי זוהר: הלכה למעשה אנחנו יודעים שגם יש עתיד הולכים להרוויח חבר כנסת ועינינו לא צרה בהם אבל זה באמת מוזר, שהם מרוויחים חבר כנסת ואחר כך הם גם תוקפים.

מכלוף מיקי זוהר: זה גם יסייע ליאיר לפיד לשמור על תפקידו כיושב-ראש האופוזיציה שהרי מספר המנדטים הוא שקובע והרשימה המשותפת נושפת בעורפו.

בועז טופורובסקי: ליוראי להב-הרצנו, חבר הכנסת הנכנס, יותר חשוב לדאוג לעצמאים גם כן, הוא מוכן לוותר על מקומו בשביל לדאוג לעצמאים.

מכלוף מיקי זוהר: יוראי יתקבל פה בברכה.

שלמה קרעי: אנחנו חייבים להשאיר להם אופציה בחוק כהסתייגות כשנגיש את זה, שאם הם מוותרים על זה יהיו רק ארבעה.

בועז טופורובסקי: אז יהיו דמי אבטלה לעצמאים?

שלמה קרעי: העצמאים ייכנסו, בועז.

שלמה קרעי: הדברים לא קשורים זה לזה.

מכלוף מיקי זוהר: אני חושב שזה יהיה מכובד מצידם של יש עתיד, שבאמת דוגלים בעקרונות של טוהר המידות ושמירה על החוק ויפות נפש, טהרנות, צדקנות.

מכלוף מיקי זוהר: אני אומר: תגידו שאתם מוותרים על חבר כנסת נוסף, תגידו שאתם לא רוצים עוד חבר כנסת, שאתם מוכנים לוותר עליו, לא צריך את החוק הנורווגי מבחינת

מכלוף מיקי זוהר: כם ואתם גם לא רוצים עוד חבר כנסת.

מכלוף מיקי זוהר: זה יהיה הוגן מבחינתי.

שלמה קרעי: אבל הם ירצו לקבל מימון מפלגות, כמו על הנדל והאוזר.

מכלוף מיקי זוהר: זה השלב הבא.

מכלוף מיקי זוהר: ואחר כך תגידו שאתם רוצים לוותר על מימון המפלגות, ואז אוכל לומר: הביקורת מוצדקת.

מכלוף מיקי זוהר: כשאני שומע את הביקורת של ישראל ביתנו, אגיד לך משהו: זה באמת בדיחה, כי מי שהמציא את זה הוא ליברמן.

אלכס קושניר: אתה לא צודק.

אלכס קושניר: אמרתי בהתחלה שאנחנו עקרונית תומכים בהפרדת רשויות, אבל מה שעושים פה הוא לא הפרדת רשויות אלא הוא הבטחת משרות, זה שונה.

מכלוף מיקי זוהר: אנחנו גם מְרצים את יש עתיד בחבר כנסת נוסף, גם עושים את מה שליברמן חושב שהוא הדבר הכי חכם לעשות, ועדיין אנחנו נתקפים.

מכלוף מיקי זוהר: זה נראה לי קצת מוזר.

אלכס קושניר: אני אומר לך שמה שאתם עושים הוא לא הפרדת רשויות.

אלכס קושניר: מה שאתם עושים הוא תפירת משרות, זה שונה.

איתן גינזבורג: תנו למיקי זוהר לסיים ונעבור להצבעה.

מכלוף מיקי זוהר: לגבי עניין דמי האבטלה לעצמאים, הנה אני מוכן להכריז פה היום בדיון הזה שזה אחד החוקים המרכזיים שהקואליציה מתכוונת לקדם והיא מתכוונת לחוקק את החוק הזה.

מכלוף מיקי זוהר: אני לא יודע כרגע את המסגרת, אני לא יודע כרגע את ההיקפים הכלכליים שהמדינה תוכל לשלם לעצמאים במידה והם יצאו לאבטלה, אבל אני לקחתי על עצמי, ביחד עם עוד הרבה מאוד חברים בקואליציה, כן לקדם את החקיקה הזאת וכן לחוקק אותה.

מכלוף מיקי זוהר: עניין דמי האבטלה לעצמאים הוא דבר שהגיע הזמן לחוקק אותו.

מכלוף מיקי זוהר: לא יכול להיות שעצמאים יהיו במצב שהם קרסו כלכלית אחרי שהם סיימו עם עסק מסוים ושלא יהיה להם שום מענה.

מכלוף מיקי זוהר: לא יכול להיות דבר כזה.

מכלוף מיקי זוהר: לא יכול להיות שעצמאי שלוקח סיכון ושם את הכסף שלו ומנסה להצליח, ולפעמים לא מצליח וסוגר עסק, שיהיה עכשיו ללא שום פתרון.

בועז טופורובסקי: אז למה לא להעביר את זה בינתיים בקריאה טרומית?

מכלוף מיקי זוהר: כי אנחנו רוצים להביא את הצעת החוק הזאת, לא אתם.

מכלוף מיקי זוהר: אנחנו נעביר את החוק.

בועז טופורובסקי: תעבירו את זה אתם בקריאה טרומית.

איתן גינזבורג: אני יודע ששר האוצר התחיל כבר לטפל בנושא הזה.

איתן גינזבורג: אנחנו גם הגשנו הצעת חוק בנושא הזה.

אלכס קושניר: כשעצמאי אולי מתישהו יקבל דמי אבטלה, שיידע למי להגיד תודה, יהיה כתוב שם: "מאת בנימין נתניהו וראש הממשלה החלופי בני גנץ".

בועז טופורובסקי: אז למה לא להעביר בינתיים את הצעת קרעי, לדחות את התשלומים לעצמאים?

מכלוף מיקי זוהר: שאלת למה לא אתם.

מכלוף מיקי זוהר: קודם כול, שלמה קרעי כמובן אצלנו בסיעה הוא אחד האנשים שעוסקים הכי הרבה בנושאים הללו והוא בקי בהם והוא גם מעורב בכל הפרטים.

מכלוף מיקי זוהר: אני מניח שהוא יהיה חלק מרכזי מקידום החקיקה במסגרת ועדת הכספים.

אלכס קושניר: אתה יכול להגיד מתי?

אלכס קושניר: בוא תתחייב מתי, כדי שהעצמאים יידעו.

מכלוף מיקי זוהר: אתה יודע מה, אנסה להכניס את זה לתקציב המדינה.

מכלוף מיקי זוהר: אני לא יודע אם אצליח אבל אנסה.

אלכס קושניר: לתקציב.

אלכס קושניר: זאת אומרת, 2020.

בועז טופורובסקי: עד אז הם לא יקבלו דמי אבטלה?

איתן גינזבורג: חמש דקות הפסקה להתייעצות סיעתית.

איתן גינזבורג: אני רוצה לחדש את הישיבה.

איתן גינזבורג: אני מבקש להעלות להצבעה את בקשתו של חבר הכנסת שפע להקדמת הדיון לפני קריאה טרומית בשתי הצעות החוק כפי שפירטתי בהתחלה.

איתן גינזבורג: תהיה הצבעה אחת על שתיהן.

איתן גינזבורג: מי בעד הבקשה של רם שפע?

איתן גינזבורג: ירים את ידו.

איתן גינזבורג: מי נגד?

איתן גינזבורג: מי נמנע?

איתן גינזבורג: בעד – 9

איתן גינזבורג: נמנעים – אין בקשת חבר הכנסת רם שפע להקדמת הדיון בשתי הצעות החוק שנידונו, אושרה.

איתן גינזבורג: 9 בעד, 5 נגד, אין נמנעים.

איתן גינזבורג: ברוב של 9 נגד 5 ההצעה התקבלה.

אלכס קושניר: אני מבקש רביזיה.